Corresponsabilitat familiar, tema del pròxim taller gratuït, el 14 de desembre
2025-07-24

La Regidoria d’Igualtat i Feminisme de l’Ajuntament de Burjassot, dirigida per Yolanda Andrés, ha programat un nou taller gratuït obert a la ciutadania. En este cas, des de l’àrea d’igualtat i feminisme, es parlarà sobre corresponsabilitat familiar.

El taller, que tindrà lloc en el Centre Socioeducatiu Díaz Pintado, el pròxim 14 de desembre a les 17.30 hores, arriba amb el nom “Implica2. Taller de corresponsabilitat familiar” i en ell es parlarà sobre el repartiment equilibrat de les tasques domèstiques, de les responsabilitats familiars…en definitiva, de l’organització de les famílies per a aconseguir distribuir, de manera justa, tant el temps com les tasques entre tots els membres.

Per a més informació sobre el taller  al 96 390 67 18. Després del taller s’entregarà un detall a totes i tots els participants.